அப்போது அவருக்கு முப்பதுக்குள்ளாக வயதிருக்க வேண்டும். கட்டுமஸ்தான உடம்போடு பார்ப்பவரை கவர்பவராக இருந்தார். இன்னும் எனக்கு அந்தக் கண்களை நினைவிருக்கிறது. அவருக்கு என்ன பணித்தார்களோ அதிலேயே கண்ணும் கருத்துமாக இருந்தார். யாருடனும் போய் அரட்டை அடித்துக் கொண்டிருக்க மாட்டார். அமைதியாக எதையாவது சிந்தித்துக் கொண்டிருப்பார். நானும் பொதுவாக யாருடனும் பேசுவதில்லை. அதனால் எம்.ஜி.ஆருக்கும், எனக்கும் பேச சந்தர்ப்பம் கிடைக்கவில்லை. என்னை ஒரு படம் எடுங்கள் என்றுகூட அவர் கேட்டுக் கொண்டதில்லை.